
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ Αρ. Φύλλου 3203 

28 Νοεμβρίου 2014 


ΠΕΡ ΙΕΧΟΜΕ ΝΑ 

ΑΠΟΦΑΣΕΙΣ 


Έγκριση για έκδοση απόφασης παροχής της εγγύη¬ 
σης του Ελληνικού Δημοσίου στην ΕΤΕπ για δα¬ 
νεισμό της ΚΤΥΠ ποσού 50 εκατ. €. 1 

Μεταβίβαση αρμοδιοτήτων της Περιφερειάρχη Ατ¬ 
τικής. 2 

Μεταβίβαση αρμοδιοτήτων σε Αντιπεριφερειάρχες 
της Περιφέρειας Αττικής, σε Περιφερειακούς Συμ¬ 
βούλους της Περιφέρειας Αττικής και παροχή εξου¬ 
σιοδότησης υπογραφής «Με εντολή Περιφερειάρ¬ 
χη» σε Προϊσταμένους Διεύθυνσης. 3 


ΑΠΟΦΑΣΕΙ Σ 

Αριθμ. 2/71125/0025 (1) 

Έγκριση για έκδοση απόφασης παροχής της εγγύησης 
του Ελληνικού Δημοσίου στην ΕΤΕπ για δανεισμό 
της ΚΤΥΠ ποσού 50 εκατ. €. 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ - ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ - 
ΥΓΕΙΑΣ - ΥΠΟΔΟΜΩΝ, ΜΕΤΑΦΟΡΩΝ ΚΑΙ ΔΙΚΤΥΩΝ - 
ΔΙΚΑΙΟΣΥΝΗΣ, ΔΙΑΦΑΝΕΙΑΣ 
ΚΑΙ ΑΝΘΡΩΠΙΝΩΝ ΔΙΚΑΙΩΜΑΤΩΝ 

Έχοντας υπόψη: 

1. Τις διατάξεις: 

ί. του Π.Δ. 185/6-10-2009 «Ανασύσταση του Υπουργείου 
Οικονομικών, συγχώνευση του Υπουργείου Οικονομίας 
και Οικονομικών με τα Υπουργεία Ανάπτυξης και Εμπο¬ 
ρικής Ναυτιλίας, Αιγαίου και Νησιωτικής Πολιτικής και 
μετονομασία του σε «Υπουργείο Οικονομίας, Ανταγωνι¬ 
στικότητας και Ναυτιλίας», μετατροπή του Υπουργείου 
Μακεδονίας - Θράκης σε Γενική Γραμματεία Μακεδονί¬ 
ας - Θράκης και υπαγωγή στο Υπουργείο Εσωτερικών 
της Γ ενικής Γ ραμματείας Μακεδονίας - Θράκης και της 
Γ ενικής Γ ραμματείας Αιγαίου και Νησιωτικής Πολιτικής» 
(ΦΕΚ 213/Α77-10-2009). 


ϋ. Του άρθρου του Π.Δ. 63/2005 «Κωδικοποίηση της 
νομοθεσίας για την Κυβέρνηση και τα Κυβερνητικά Όρ¬ 
γανα» (ΦΕΚ 98/Α72005). 

μι. Της περίπτωσης 3β της Υποπαραγράφου Γ2 της 
Παραγράφου Γ του άρθρου πρώτου του Κεφαλαίου Α 
του Ν. 4254/2014 (ΦΕΚ 85/Α72014). 

ιν. Της παραγράφου 2 του άρθρου έκτου του Ν. 4079/ 
2012 (ΦΕΚ 180/Α72012). 

ν. Του άρθρου 132 του Ν. 4199/2013 (ΦΕΚ 216/Α72013). 

νι. Της υπ’ αριθμ. 16736/ΕΓΔΕΚΟ2579/2009 υπουργικής 
απόφασης με θέμα: «Διαδικασία λήψης δανείων με την 
εγγύηση του Ελληνικού Δημοσίου, από τις Δημόσιες 
Επιχειρήσεις του Κεφαλαίου Α' του Ν. 3429/2005» (ΦΕΚ 
588/Β72009), όπως ισχύει. 

2. Το υπ’ αριθμ. Δ2/9033/24-6-2014 έγγραφο της εται¬ 
ρείας «Κτιριακές Υποδομές Α.Ε.» (ΚΤΥΠ). 

3. Το υπ’ αριθμ. 663/20-2-2013 έγγραφο του Γενικού 
Γραμματέα Δημοσίων Έργων. 

4. Την υπ’ αριθμ. 31.331/4-12-2012 Δανειακή Σύμβαση 
(Ρίηαηοβ ΟοπίΓβοΙ) μεταξύ του ΟΣΚ (νυν ΚΤΥΠ) και της 
ΕΤΕπ. 

5. Την απόφαση του Διοικητικού Συμβουλίου της ΚΤΥΠ 
στην υπ’ αριθμ. 20/5-6-2014 Συνεδρίασή του. 

6. Το από 22/2/2013 θ-πίηιΙ της Ευρωπαϊκής Επιτροπής. 

7. Το υπ’ αριθμ. Κ.Μ.Κ.Ε.112036ΕΞ2014ΕΜΠ/8-9-2014 έγ¬ 
γραφο της Κεντρικής Μονάδας Κρατικών Ενισχύσεων 
(ΚΕΜΚΕ). 

8. Τα πρακτικά της υπ’ αριθμ. 1/13-10-2014 Συνεδρίασης 
της Επιτροπής της υπ’ αριθμ. 16736/ΕΓΔΕΚΟ2579/2009 
κοινής υπουργικής απόφασης (ΦΕΚ 588/Β72009) όπως 
ισχύει. 

9. Από τις διατάξεις της παρούσας απόφασης ενδέχε¬ 
ται να προκληθεί δαπάνη, σε περίπτωση κατάπτωσης 
της εγγύησης, το ακριβές ύψος της οποίας δεν μπορεί 
να προσδιοριστεί. Ενδέχεται να ανέλθει στο ποσό των 
50.000.000,00 €, πλέον των προβλεπόμενων από τους 
όρους του οικείου δανείου τόκων και πάσης φύσεως 
επιβαρύνσεων, αποφασίζουμε: 

I) Εγκρίνουμε την έκδοση απόφασης παροχής της 
εγγύησης του Ελληνικού Δημοσίου προς την Ευρωπαϊκή 

Τράπεζα Επενδύσεων (ΕΤΕπ) για την κάλυψη δανείου 
της Κτιριακές Υποδομές Α.Ε. (ΚΤΥΠ) ποσού 50 εκατομ¬ 
μυρίων ευρώ (€) με σκοπό τη χρηματοδότηση του έργου 
«Ελληνική Παιδεία ΙΙΙ-Β» (Δανειακή Σύμβαση αριθμ. 31.331 
της 4/12/2012). 

Επί του ανωτέρω ποσού δανείου για το οποίο θα πα¬ 
ρασχεθεί η εγγύηση του Ελληνικού Δημοσίου θα καθο¬ 
ρίζεται υπέρ αυτού προμήθεια 1%. Περαιτέρω ασφάλειες 
δεν επιβάλλονται. 

II) Εξουσιοδοτείται ο Αναπληρωτής Υπουργός Οικο¬ 
νομικών για την έκδοση της απόφασης εγγύησης, σύμ¬ 
φωνα με τα ανωτέρω. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 21 Νοεμβρίου 2014 

οι ΥΠΟΥΡΓΟΙ 

ΟΙΚΟΝΟΜΙΚΩΝ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

ΓΚΙΚΑΣ ΧΑΡΔΟΥΒΕΛΗΣ ΑΝΔΡΕΑΣ ΛΟΒΕΡΔΟΣ 

ΥΓΕΙΑΣ ΥΠΟΔΟΜΩΝ, ΜΕΤΑΦΟΡΩΝ ΚΑΙ ΔΙΚΤΥΩΝ 

ΜΑΥΡΟΥΔΗΣ ΒΟΡΙΔΗΣ ΜΙΧΑΗΛ ΧΡΥΣΟΧΟΪΔΗΣ 

ΔΙΚΑΙΟΣΥΝΗΣ, ΔΙΑΦΑΝΕΙΑΣ ΚΑΙ ΑΝΘΡΩΠΙΝΩΝ ΔΙΚΑΙΩΜΑΤΩΝ 

ΧΑΡΑΛΑΜΠΟΣ ΑΘΑΝΑΣΙΟΥ 
-♦- 

Αριθμ. οικ. 232641 (2) 

Μεταβίβαση αρμοδιοτήτων της Περιφερειάρχη Αττικής. 

Η ΠΕΡΙΦΕΡΕΙΑΡΧΗΣ ΑΤΤΙΚΗΣ 

Έχοντας υπόψη: 

1. Τις διατάξεις: α) της περ. στ της παρ. 1 του άρθρου 
159 και β) του άρθρου 160, του Ν. 3852/2010 (ΦΕΚ 87/ 
τ.Α'/2010) «Νέα Αρχιτεκτονική της Αυτοδιοίκησης και της 
Αποκεντρωμένης Διοίκησης - Πρόγραμμα Καλλικράτης», 
όπως τροποποιήθηκε και ισχύει. 

2. Τις διατάξεις του Π.Δ. 145/2010 (ΦΕΚ 238/τ.Α'/2010) 
«Οργανισμός Περιφέρειας Αττικής», όπως τροποποι¬ 
ήθηκε με την υπ’ αριθμ. 44403/20-10-2011 (ΦΕΚ 2494/ 
τ.Β'/04-11-2011) απόφαση του Υπουργού Εσωτερικών 
«Εγκριση τροποποίησης του Οργανισμού Εσωτερικής 
Υπηρεσίας της Περιφέρειας Αττικής». 

3. Την υπ’ αριθμ. οικ. 177070/10-09-2014 απόφαση (ΦΕΚ 
2542/τ.Β'/2014) «Ανάθεση - μεταβίβαση αρμοδιοτήτων σε 
Αντιπεριφερειάρχες». 

4. Την ανάγκη υποστήριξης της Περιφερειάρχη Αττι¬ 
κής, στην άσκηση των καθηκόντων της για την εύρυθμη 
λειτουργία των υπηρεσιών της Περιφέρειας. 

5. Το γεγονός ότι από τις διατάξεις της παρούσας 
απόφασης δεν προκύπτει δαπάνη, που θα βαρύνει τις 
πιστώσεις του προϋπολογισμού της Περιφέρειας Αττι¬ 
κής, αποφασίζουμε: 

Μεταβιβάζουμε στους Εκλεγμένους Αντιπεριφερειάρχες 
των Περιφερειακών Ενοτήτων, την άσκηση αρμοδιότητας 
της ανάληψης υποχρέωσης εκ των πιστώσεων του προ¬ 
ϋπολογισμού της Περιφέρειας, κατά λόγο αρμοδιότητας. 

Η ισχύς της παρούσας απόφασης αρχίζει από τη δη¬ 
μοσίευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 25 Νοεμβρίου 2014 

Η Περιφερειάρχης 
ΕΙΡΗΝΗ ΔΟΥΡΟΥ 


Αριθμ. οικ. 234321 (3) 

Μεταβίβαση αρμοδιοτήτων σε Αντιπεριφερειάρχες της 
Περιφέρειας Αττικής, σε Περιφερειακούς Συμβούλους 
της Περιφέρειας Αττικής και παροχή εξουσιοδότησης 
υπογραφής «Με εντολή Περιφερειάρχη» σε Προϊστα¬ 
μένους Διεύθυνσης. 

Η ΠΕΡΙΦΕΡΕΙΑΡΧΗΣ ΑΤΤΙΚΗΣ 

Έχοντας υπόψη: 

1. Τις διατάξεις του άρθρου 9 του Ν. 2690/1999 περί 
κύρωσης του Κώδικα Διοικητικής Διαδικασίας. 

2. Τις διατάξεις των άρθρων 3 παρ. 3 περ. θ, 113,114,159 
παρ. 1 περ. ιγ., 160,186 και 210 του Ν. 3852/2010 «Νέα Αρ¬ 
χιτεκτονική της Αυτοδιοίκησης και της Αποκεντρωμένης 
Διοίκησης - Πρόγραμμα Καλλικράτης» (ΦΕΚ 87/Α'/2010). 

3. Τις διατάξεις της με αριθ. 44403/20-10-2011 απόφα¬ 
σης του Υπουργού Εσωτερικών, με την οποία εγκρίθη- 
κε η τροποποίηση του Π.Δ. 145/2010 «Οργανισμός της 
Περιφέρειας Αττικής» (ΦΕΚ 2494/τ.Β'/4-11-2011, όπως 
διορθώθηκε και ισχύει ΦΕΚ 2822/τ.Β7ΐ4-12-2011). 

4. Την υπ’ αριθμ. 919/2014 απόφαση του Πολυμελούς 
Πρωτοδικείου Αθηνών. 

5. Την οικ. 17707/10-9-2014 απόφαση της Περιφερειάρ¬ 
χη Αττικής περί Ανάθεσης - Μεταβίβασης αρμοδιοτήτων 
στους Αντιπεριφερειάρχες (ΦΕΚ 2542/τ.Β724-9-2014). 

6. Την οικ.183947/22-9-2014 (ΑΔΑ: 7ΚΔ77Λ7-22Κ) από¬ 
φαση της Περιφερειάρχη Αττικής περί Ορισμού Αντι- 
περιφερειαρχών στην Περιφέρεια Αττικής (ΦΕΚ 599/ 
τ.ΥΟΔΔ/30-9-2014). 

7. Την ανάγκη ταχύτερης και εύρυθμης λειτουργίας 
των υπηρεσιών της Περιφέρειας Αττικής καθώς και της 
απρόσκοπτης εξυπηρέτησης των πολιτών. 

8. Το γεγονός ότι από τις διατάξεις της παρούσας 
απόφασης δεν προκύπτει επιπλέον δαπάνη που θα βα¬ 
ρύνει τις πιστώσεις του προϋπολογισμού Περιφέρειας 
Αττικής, αποφασίζουμε: 

Α. Μεταβιβάζουμε στους κάτωθι Αντιπεριφερειάρχες 
και Περιφερειακούς Συμβούλους της Περιφέρειας Ατ¬ 
τικής την άσκηση των αρμοδιοτήτων των υπηρεσιών 
που λειτουργούν στην Περιφέρεια Αττικής σύμφωνα με 
την με αριθ. 44403/20-10-2011 απόφαση του Υπουργού 
Εσωτερικών, με την οποία εγκρίθηκε η τροποποίηση του 
Π.Δ. 145/2010 «Οργανισμός της Περιφέρειας Αττικής», 
ως ακολούθως: 

1. Στον Αντιπεριφερειάρχη της Περιφέρειας Αττικής, 
Αθανασιάδη Παναγιώτη του Χρήστου, την άσκηση αρμο¬ 
διοτήτων της Διεύθυνσης Διαφάνειας και Ηλεκτρονικής 
Διακυβέρνησης (αρ. 15). 

2. Στην Αντιπεριφερειάρχη της Περιφέρειας Αττικής 
Αποστολάκη Ευαγγελία του Γεωργίου την άσκηση αρ¬ 
μοδιοτήτων της Διεύθυνσης Αθλητισμού και Πολιτισμού 
(αρ. 51) που αφορούν στην προαγωγή και στην ανάπτυξη 
του πολιτισμού με την παροχή πολιτιστικών υπηρεσιών 
και τη διατήρηση και την προβολή της πολιτιστικής 
κληρονομιάς. 

3. Στον Αντιπεριφερειάρχη της Περιφέρειας Αττικής, 
Καραμάνο Χρήστο του Λεωνίδα, την άσκηση αρμοδι¬ 
οτήτων της Διεύθυνσης Οικονομικών (αρ. 21) και της 
Δ/νσης Οικονομικών Περιφερειακής Ενότητας Κεντρι¬ 
κού Τομέα (αρ. 22) καθώς την αρμοδιότητα σύναψης 
δημοσίων συμβάσεων προμηθειών, υπηρεσιών και εκτέ¬ 
λεσης έργων που δεν υπάγονται στις διατάξεις του 
Ν. 3316/2005 (ΦΕΚ Α' 42) για το σύνολο της Περιφέρειας 

Αττικής, κατόπιν απευθείας αναθέσεων, προκηρύξεων 
με συνοπτική διαδικασία (πρόχειρος διαγωνισμός ) και 
τακτικών διαγωνισμών μέχρι του ποσού των 207.000 € 
χωρίς ΦΠΑ. 

4. Στην Αντιπεριφερειάρχη της Περιφέρειας Αττικής 
Κυπριανίδου Ερμιόνη (Ερμίνα) του Πολυκάρπου, την 
άσκηση αρμοδιοτήτων της Δ/νσης Πάρκων και Αλσών 
(αρ. 28) και των κάτωθι υπηρεσιών της Δ/νσης Αναπτυ¬ 
ξιακού Προγραμματισμού (αρ. 30): 

• Τμήμα Κινήτρων Περιφερειακής Ανάπτυξης 

• Τμήμα Τεκμηρίωσης 

• Γραφείο Εξυπηρέτησης Επενδυτών 

5. Στην Αντιπεριφερειάρχη της Περιφέρειας Αττικής, 
Λάσκαρη - Κρασοπούλου Βασιλική του Νικολάου την 
άσκηση αρμοδιοτήτων των κάτωθι Διευθύνσεων της 
Περιφέρειας Αττικής: 

• Διεύθυνση Δημοσίων Έργων (αρ. 31) 

• Διεύθυνση Ελέγχου Συντήρησης Έργων (Δ.Ε.Σ.Ε.) 
(αρ. 32) 

• Διεύθυνση Τεχνικού Ελέγχου (αρ. 34) 

• Διεύθυνσης ΟδικώνΈργων Περιφέρειας Αττικής (Δ9) 
(αρ. 35) 

• Διεύθυνση Κατασκευής Έργων Οδοποιίας (Δ.Κ.Ε.Ο.) 
(αρ. 36) 

• Διεύθυνσης Κατασκευής Έργων Συντήρησης Οδο¬ 
ποιίας (Δ.Κ.Ε.Σ.Ο.) (αρ. 37) 

• Διεύθυνση ΥδραυλικώνΈργων Περιφέρειας Αττικής 
(Δ10) (αρ. 38) 

• Διεύθυνση Κατασκευής ΥδραυλικώνΈργων (Δ.Κ.Υ.Ε.) 
(αρ. 39) 

6. Στην Αντιπεριφερειάρχη της Περιφέρειας Αττικής, 
Τασούλη - Γεωργιάδου Ελισσάβετ του Ευάγγελου, την 
άσκηση αρμοδιοτήτων της Δ/νσης Διοικητικών Υπη¬ 
ρεσιών (αρ. 18) και των κάτωθι τμημάτων της Δ/νσης 
Ανθρώπινου Δυναμικού (αρ. 17): 

• Τμήμα Εκπαίδευσης Προσωπικού 

• Τ μήμα Συλλογικών Οργάνων 

• Τμήμα Προσωπικού με εξαίρεση τις κατωτέρω αρ¬ 
μοδιότητες: 

α) Τη διαδικασία διορισμού, πρόσληψης, τοποθέτησης, 
μονιμοποίησης, μετακίνησης, προαγωγής, τοποθέτησης 
Προϊσταμένων Οργανικών Μονάδων, μετάταξης, ανα¬ 
γνώρισης προϋπηρεσίας, λύσης υπαλληλικής σχέσης 
και συνταξιοδότησης του προσωπικού καθώς και την 
έκδοση όλων των σχετικών πράξεων 

β) τη διαδικασία πρόσληψης δικηγόρων, ειδικών συμ¬ 
βούλων / ειδικών συνεργατών και δημοσιογράφων και 
την έκδοση όλων των σχετικών πράξεων, 

γ) τη διαδικασία διορισμού του Εκτελεστικού Γραμ- 
ματέα της Περιφέρειας Αττικής και την έκδοση όλων 
των σχετικών πράξεων, 

δ) τη χορήγηση αδειών διευκολύνσεων (άρθρα 50-53 
και 58-60 του Υπαλληλικού Κώδικα), 

ε) τη μέριμνα για τη συγκρότηση και τη λειτουργία 
του Υπηρεσιακού Συμβουλίου και για την εκλογή των 
αιρετών μελών αυτών, 

στ) Την έκθεση απόψεων και τη διαβίβαση αυτών 
μαζί με τον σχετικό φάκελο στην αρμόδια διοικητική ή 
δικαστική αρχή, στην οποία εκκρεμεί ένδικη διαφορά, 
σχετική με υπηρεσιακές μεταβολές του προσωπικού 
της Περιφέρειας Αττικής σχετικά με την πειθαρχική 
διαδικασία που δια της παρούσης παρέχεται με εξου¬ 
σιοδότηση υπογραφής με εντολή Περιφερειάρχη στον 


Προϊστάμενο ή αναπληρωτή Προϊστάμενο της Διεύθυν¬ 
σης Ανθρώπινου Δυναμικού της Περιφέρειας Αττικής. 

ζ) Την έκδοση των πιστοποιητικών υπηρεσιακών μετα¬ 
βολών των υπαλλήλων που δια της παρούσης παρέχεται 
με εξουσιοδότηση υπογραφής με εντολή Περιφερειάρ¬ 
χη στον Προϊστάμενο ή αναπληρωτή Προϊστάμενο της 
Διεύθυνσης Ανθρώπινου Δυναμικού της Περιφέρειας 
Αττικής. 

7. Στην Περιφερειακή Σύμβουλο της Περιφέρειας Ατ¬ 
τικής, Τσούπρα Ιωάννα του Βασιλείου, την άσκηση αρ¬ 
μοδιοτήτων της Αυτοτελούς Δ/νσης Πολιτικής Προστα¬ 
σίας (αρ. 6.) και του Αυτοτελούς Τμήματος Παλλαϊκής 
Αμυνας και Πολιτικής Σχεδίασης Εκτάκτων Αναγκών 
(ΠΑΜ-ΠΣΕΑ) (αρ. 7). 

8. Στην Περιφερειακή Σύμβουλο της Περιφέρειας 
Αττικής, Χριστάκη Μαρία του Αστεριού, την άσκηση 
αρμοδιοτήτων του Αυτοτελούς Γραφείου Δημοσίων 
Σχέσεων (αρ. 9). 

9. Στην Περιφερειακή Σύμβουλο της Περιφέρειας Ατ¬ 
τικής, Παλιού Αικατερίνη του Ματθαίου, την άσκηση 
αρμοδιοτήτων του Αυτοτελούς Γ ραφείου Διεθνών Θε¬ 
μάτων (αρ. 10). 

10. Στον Περιφερειακό Σύμβουλο της Περιφέρειας Ατ¬ 
τικής, Ηλιόπουλο Αθανάσιο (Νάσο) του Κωνσταντίνου, 
την άσκηση αρμοδιοτήτων της Δ/νσης Εξυπηρέτησης 
του Πολίτη και Οργάνωσης (αρ. 16). 

11. Στην Περιφερειακή Σύμβουλο της Περιφέρειας Ατ¬ 
τικής, Ζωγραφάκη -Τελεμέ Ελένη του Νικολάου, την 
άσκηση αρμοδιοτήτων της Δ/νσης Παιδείας (αρ. 19). 

12. Στον Περιφερειακό Σύμβουλο της Περιφέρειας 
Αττικής, Αναγνωστόπουλο Αθανάσιο του Δημητρίου, 
την άσκηση αρμοδιοτήτων της Δ/νσης Περιβάλλοντος 
(αρ. 25). 

13. Στον Περιφερειακό Σύμβουλο της Περιφέρειας Ατ¬ 
τικής, Πατσαβό Παναγιώτη του Νικολάου, την άσκηση 
αρμοδιοτήτων της Δ/νσης Χωρικού Σχεδιασμού (αρ. 
26) καθώς και την άσκηση των κάτωθι αρμοδιοτήτων: 

• Ορισμός επιβλέποντος και κύρωση πράξεων εφαρ¬ 
μογής των πολεοδομικών μελετών που εγκρίθηκαν με 
τις διατάξεις του Ν. 1337/1983, του Π.Δ. 16/1985 (ΦΕΚ 416/ 
Α71986) και του από 20-8-1985 Π.Δ/τος (ΦΕΚ 414/Α71985) 
και κρίση των υποβληθεισών ενστάσεων (άρθρ. 12 παρ. 
7 του Ν. 1337/1983) όπως αντικαταστάθηκε με το άρθρ. 
4 παρ. α. του Ν. 1772/1988 (ΦΕΚ 91/Α71988). 

• Αποφάσεις σύνταξης μεμονομένων πράξεων εφαρ¬ 
μογής ορισμός επιβλέποντος και κύρωσης μεμονομένων 
πράξεων εφαρμογής. 

• Απόφαση περί οριστικής διατήρησης ή όχι των κτι- 
σμάτων των οποίων η εκδοθείσα άδεια έχει ανακληθεί 
από την αρμόδια Πολεοδομική Υπηρεσία για οποιοδή- 
ποτε λόγο εκτός από υποβληθέντα αναληθή στοιχεία ή 
ανακριβείς αποτυπώσεις της υπάρχουσας πραγματικής 
κατάστασης και των οποίων η κατεδάφιση έχει αναστα¬ 
λεί (παρ. 7 άρθρου 8 του Ν. 1512/1986 ΦΕΚ 4/Α'). 

• Καθορισμός χρήσης παραχωρούμενων εκτάσεων 
(άρθρο 73 παρ. 1 Ν. 1512/86 ΦΕΚ 4/Α'). 

•Έγκριση σημειακών - εντοπισμένων τροποποιήσεων 
των εγκεκριμένων ρυμοτομικών σχεδίων και των χρή¬ 
σεων και όρων δόμησης αυτών, υπό την προϋπόθεση 
τήρησης των διατάξεων της παρ. 4 του άρθρου 29 το 
Ν. 2831/2000 (ΦΕΚ 140 /Α'), όπως ισχύει και υπό την προ¬ 
ϋπόθεση, επίσης, ότι δεν εμπίπτουν σε ζώνη πεντακοσί- 
ων μέτρων από την ακτή, σε παραδοσιακούς οικισμούς, 

σε τοπία ιδιαιτέρου φυσικού καλούς, σε αρχαιολογικούς 
χώρους, σε δάση και δασικές εκτάσεις και σε περιοχές 
προστατευμένες βάσει διεθνών συνθηκών (π.χ. ΒΑΜ8ΑΒ) 
ή βάσει των άρθρων 18 και 19 του Ν. 1650/1986 (ΦΕΚ 160/ 
Α'/1986), όπως ισχύει. 

• Αναστολές έκδοσης οικοδομικών αδειών και εκτέ¬ 
λεσης οικοδομικών εργασιών ενόψει τροποποίησης ρυ¬ 
μοτομικού σχεδίου. 

Εξαιρούνται οι κάτωθι αρμοδιότητες: 

1. Η κύρωση ή ακύρωση της πράξης αναλογισμού 
αποζημίωσης, τακτοποίησης, προσκύρωσης κατά τις 
διατάξεις του Ν.Δ. 17.7.1923 και η κρίση των ενστάσεων 
που υπεβλήθησαν κατ’ αυτών. 

2. Κύρωση πρωτοκόλλων αδυνάτου τακτοποίησης. 

3. Κύρωση διορθωτικών πράξεων εφαρμογής. 

4. Έγκριση οριστικής εξαίρεσης από κατεδάφιση αυ¬ 
θαιρέτων, που δηλώθηκαν με τους Ν. 410/1968, Ν. 720/ 
1977 και Ν. 1337/1983 οι οποίες παρέχονται με εξουσιο¬ 
δότηση υπογραφής με εντολή Περιφερειάρχη στον Προ¬ 
ϊστάμενο ή αναπληρωτή Προϊστάμενο της Διεύθυνσης 
Χωρικού Σχεδιασμού της Περιφέρειας Αττικής. 

14. Στην Περιφερειακή Σύμβουλο της Περιφέρειας Ατ¬ 
τικής, Τουτουντζή Παρασκευή του Μάρκου, την άσκηση 
αρμοδιοτήτων της Δ/νσης Αλιείας (αρ. 45). 

15. Στον Περιφερειακό Σύμβουλο της Περιφέρειας Ατ¬ 
τικής, Φαρμάκη Ταξιάρχη του Κωνσταντίνου, την άσκηση 
αρμοδιοτήτων της Δ/νσης Αγροτικής και Κτηνιατρικής 
Πολιτικής (αρ. 46). 

16. Στον Περιφερειακό Σύμβουλο της Περιφέρειας Ατ¬ 
τικής, Αλεβιζόπουλο Γεώργιο του Βασιλείου, την άσκη¬ 
ση αρμοδιοτήτων του Τμήματος Διαχείρισης Υδατικών 
Πόρων της Δ/νσης Βιομηχανίας, Ενέργειας και Φυσικών 
Πόρων (αρ. 49). 

17. Στον Περιφερειακό Σύμβουλο της Περιφέρειας 
Αττικής, Δημάκο Δημήτριο του Αγγέλου, την άσκηση 
αρμοδιοτήτων του Τμήματος Ενέργειας και Ορυκτών 
Πόρων της Δ/νσης Βιομηχανίας, Ενέργειας και Φυσικών 
Πόρων (αρ. 49). 

18. Στην Περιφερειακή Σύμβουλο της Περιφέρειας Ατ¬ 
τικής, Δημοπούλου Ελένη του Διονυσίου, την άσκηση 
αρμοδιοτήτων του Τμήματος Τουριστικής Προβολής της 
Δ/νσης Τουρισμού (αρ. 50). 

19. Στον Περιφερειακό Σύμβουλο της Περιφέρειας Ατ¬ 
τικής, Αγγελόπουλο Θεόδωρο του Κωνσταντίνου, την 
άσκηση αρμοδιοτήτων του Τμήματος Σχεδιασμού και 
Ανάπτυξης της Δ/νσης Τουρισμού (αρ. 50). 

20. Στον Περιφερειακό Σύμβουλο της Περιφέρειας 
Αττικής, Πάντζα Σπυρίδωνα του Γεωργίου, την άσκηση 
αρμοδιοτήτων της Διεύθυνσης Αθλητισμού και Πολι¬ 
τισμού (αρ. 51) που αφορούν στην προαγωγή και στην 
ανάπτυξη του αθλητισμού. 

21. Στην Περιφερειακή Σύμβουλο της Περιφέρειας 
Αττικής, Κορωναίου - Καμπά Σοφία του Γεωργίου, την 
άσκηση αρμοδιοτήτων της Διεύθυνσης Αθλητισμού και 
Πολιτισμού (αρ. 51) που αφορούν στη σύσφιξη σχέσεων 
της Περιφέρειας με τις Δευτεροβάθμιες και Τριτοβάθ¬ 
μιες Οργανώσεις αποδήμων, που εκπροσωπούν πανελ¬ 
λαδικά ή διεθνώς όλους τους απόδημους. 

22. Στην Περιφερειακή Σύμβουλο της Περιφέρειας 
Αττικής, Σταυροπούλου Καλλιόπη του Χρήστου, την 
άσκηση αρμοδιοτήτων των κάτωθι τμημάτων της 
Δ/νσης Αναπτυξιακού Προγραμματισμού (αρ. 30): 


• Τμήμα Σχεδιασμού Περιφερειακής Πολιτικής 

• Τμήμα Εφαρμογής Προγραμμάτων καιΈργων 

Β. Μεταβιβάζουμε στους κάτωθι Αντιπεριφερειάρχες 
και Περιφερειακούς Συμβούλους της Περιφέρειας Ατ¬ 
τικής την άσκηση αρμοδιοτήτων υπηρεσιών του τομέα 
υγείας και πρόνοιας που λειτουργούν στην Περιφέρεια 
Αττικής σύμφωνα με την με αριθ. 44403/20-10-2011 από¬ 
φαση του Υπουργού Εσωτερικών, με την οποία εγκρί- 
θηκε η τροποποίηση του Π.Δ. 145/2010 «Οργανισμός της 
Περιφέρειας Αττικής» ως ακολούθως: 

1. Στον Περιφερειακό Σύμβουλο της Περιφέρειας Ατ¬ 
τικής, Βλάχο Κωνσταντίνο του Αθανασίου,την άσκηση 
αρμοδιοτήτων της Δ/νσης Δημόσιας Υγείας (αρ. 57) που 
αφορούν 

• τη χορήγηση και ανάκληση αδειών ίδρυσης και λει¬ 
τουργίας Ιδιωτικών Κλινικών, Μονάδων Χρόνιας Αιμοκά¬ 
θαρσης, τη χορήγηση αδειών ίδρυσης και λειτουργίας 
Ιδιωτικών Πολυϊατρείων - Πολυοδοντιατρείων ή Δια¬ 
γνωστικών Εργαστηρίων οποιοσδήποτε νομικής μορφής 
(Π.Δ. 84/2001), τη χορήγηση ειδικών αδειών λειτουργίας 
μηχανημάτων ιοντιζουσών ακτινοβολίας και των ιδιωτι¬ 
κών Διαγνωστικών Εργαστηρίων και Πολυϊατρείων και 
το σχεδίασμά - συντονισμό εποπτείας προγραμμάτων 
Δημόσιας Υγείας (ΒΘΟ, προληπτικός εμβολιασμός γρί¬ 
πης ) σε συνεργασία με τους συναρμόδιους φορείς και 
με τις κατά τόπους περιφερειακές ενότητες, οι οποίες 
αρμοδιότητες ασκούνται για όλη την Περιφέρεια Ατ¬ 
τικής 

• το Τμήμα Υπηρεσιών και Επαγγελμάτων Υγείας 

2. Στον Περιφερειακό Σύμβουλο της Περιφέρειας Ατ¬ 
τικής, Μαντά Ασημάκη του Ιωάννη, την άσκηση αρμοδι¬ 
οτήτων του Τμήματος Δημόσιας Υγεινής και Προαγωγής 
Υγείας της Δ/νσης Δημόσιας Υγείας (αρ. 57) και όλες 
τις αντίστοιχες αρμοδιότητες των τμημάτων Δημόσι¬ 
ας Υγιεινής και Προαγωγής Υγείας όλων των Δ/νσεων 
Δημόσιας Υγείας και Κοινωνικής Μέριμνας των Περιφε¬ 
ρειακών Ενοτήτων (αρ. 59) με εξαίρεση τις ακόλουθες 
αρμοδιότητες: 

α) 

• την εκπόνηση και την εφαρμογή σε συνεργασία 
με τις λοιπές Δ/νσεις Υγείας και Κοινωνικής Μέριμνας 
προγραμμάτων δημόσιας υγιεινής για όλες τις Περιφε¬ 
ρειακές Ενότητες 

• την εκπόνηση και εφαρμογή προγραμμάτων ψυχικής 
υγιεινής, κοινωνικής επανένταξης και αποϊδρυματοποί- 
ησης χρονίως ψυχικά πασχόντων 

• την πρόληψη εξαρτήσεων από εξαρτησιογόνες ου¬ 
σίες 

• την αντιμετώπιση του αλκοολισμού 

• την κατάχρηση ουσιών, τις ψυχικές εξαρτήσεις και 
τον εθισμό και 

• τη συνεργασία με το αρμόδιο καθ’ ύλην Υπουργείο 
και με φορείς για την υλοποίηση προγραμμάτων δημό¬ 
σιας υγείας για όλες τις περιφερειακές ενότητες 

οι αρμοδιότητες αυτές με την παρούσα απόφαση με¬ 
ταβιβάζονται στην Αντιπεριφερειάρχη της Περιφέρειας 
Αττικής, Θανοπούλου Αικατερίνη του Πάικου 

β) 

• τους εμβολιασμούς μετακινούμενου πληθυσμού για 
όλες τις Περιφερειακές Ενότητες αρμοδιότητα που με 
την παρούσα μεταβιβάζεται στον Περιφερειακό Σύμ¬ 
βουλο της Περιφέρειας Αττικής, Βλάχο Κωνσταντίνο 
του Αθανασίου. 

Υ) 

• τη χορήγηση διατροφικού επιδόματος νεφροπαθών 
και την τήρηση αρχείου επιδοματούχων αιμοκαθαιρό- 
μενων και μεταμοσχευμένων που παραμένει στους 
εκλεγμένους Αντιπεριφερειάρχες των Περιφερειακών 
Ενοτήτων. Για την Περιφερειακή Ενότητα Κεντρικού 
Τομέα η αρμοδιότητα αυτή με την παρούσα μεταβιβάσε- 
ται στην Αντιπερειφερειάρχη της Περιφέρειας Αττικής 
Κυπριανίδου Ερμιόνη (Ερμίνα) του Πολυκάρπου. 

3. Στην Αντιπεριφερειάρχη της Περιφέρειας Αττικής 
Κυπριανίδου Ερμιόνη (Ερμίνα) του Πολυκάρπου, την 
άσκηση αρμοδιοτήτων του Τμήματος Ειδικοτήτων της 
Δ/νσης Δημόσιας Υγείας (αρ. 57). 

4. Στην Περιφερειακή Σύμβουλο της Περιφέρειας Ατ¬ 
τικής, Αναλογίδου Μαρία - Καλλιόπη του Δημητρίου, 
την άσκηση αρμοδιοτήτων του Τμήματος Φαρμάκων 
και Φαρμακείων της Δ/νσης Δημόσιας Υγείας (αρ. 57) 
και όλες τις αντίστοιχες αρμοδιότητες των τμημάτων 
Φαρμάκων και Φαρμακείων όλων των Περιφερειακών 
Ενοτήτων (αρ. 59) 

5. Στον Περιφερειακό Σύμβουλο της Περιφέρειας Ατ¬ 
τικής, Δαμιανό Πέτρο του Σωτηρίου, την άσκηση αρμο¬ 
διοτήτων του Τμήματος Κοινωνικής Αρωγής της Δ/νσης 
Κοινωνικής Μέριμνας (αρ. 58) με εξαίρεση τις ακόλουθες 
αρμοδιότητες: 

• την εφαρμογή προγραμμάτων για τις κοινωνικές 
ομάδες που χρήζουν ειδικής προστασίας 

• την επιχορήγηση αστικών εταιρειών μη κερδοσκο¬ 
πικού χαρακτήρα, τις οποίες είχε ιδρύσει η Νομαρχιακή 
Αυτοδιοίκηση ή μετείχε σε αυτές, εφόσον ο σκοπός 
τους αναφέρεται στην αντιμετώπιση προβλημάτων, που 
απορρέουν από τη χρήση εξαρτησιογόνων ουσιών, και 
εφόσον η πραγματοποίηση του σκοπού τους ασκείται, 
κατά διαδοχή, οι αρμοδιότητες αυτές με την παρού¬ 
σα απόφαση μεταβιβάζονται στην Αντιπεριφερειάρχη 
της Περιφέρειας Αττικής, Θανοπούλου Αικατερίνη του 
Πάικου 

6. Στην Περιφερειακή Σύμβουλο της Περιφέρειας Ατ¬ 
τικής, Λαμπρίδου Μαρία του Δημητρίου, την άσκηση 
αρμοδιοτήτων του Τμήματος Κοινωνικών Υπηρεσιών - 
Κοινωνικής Εργασίας της Δ/νσης Κοινωνικής Μέριμνας 
(αρ. 58) με εξαίρεση τις ακόλουθες αρμοδιότητες: 

• τη διασύνδεση των κοινωνικών υπηρεσιών και δο¬ 
μών σε επίπεδο Περιφέρειας για θέματα κοινωνικής 
πρόνοιας 

• την εφαρμογή προγραμμάτων στέγασης, κοινωνι¬ 
κής και οικονομικής επανένταξης ευπαθών ομάδων του 
πληθυσμού και για όλες τις αντίστοιχες αρμοδιότητες 
των τμημάτων Κοινωνικής Αλληλεγγύης όλων των Πε¬ 
ριφερειακών Ενοτήτων οι αρμοδιότητες αυτές με την 
παρούσα απόφαση μεταβιβάζονται στην Αντιπεριφερει- 
άρχη της Περιφέρειας Αττικής, Θανοπούλου Αικατερίνη 
του Πάικου. 


• τη διενέργεια κοινωνικών ερευνών για την εφαρμο¬ 
γή των προγραμμάτων πρόνοιας που παραμένει στην 
αρμοδιότητα των Αντιπεριφερειαρχών των Περιφερει¬ 
ακών Ενοτήτων και αναφορικά με την Περιφερειακή 
Ενότητα Κεντρικού Τομέα η αρμοδιότητα αυτή με την 
παρούσα μεταβιβάσεται στην Αντιπερειφερειάρχη της 
Περιφέρειας Αττικής Κυπριανίδου Ερμιόνη (Ερμίνα) του 
Πολυκάρπου. 

• τη χορήγηση Δελτίων Μετακίνησης Α.Μ.Ε.Α. και για 
όλες τις αντίστοιχες αρμοδιότητες των τμημάτων Κοι¬ 
νωνικής Αλληλεγγύης όλων των Περιφερειακών Ενοτή¬ 
των η αρμοδιότητα αυτή με την παρούσα μεταβιβάζεται 
στην Περιφερειακή Σύμβουλο της Περιφέρειας Αττικής, 
Τζαβαλιά Παρασκευή του Παναγιώτη. 

7. Στην Αντιπεριφειρειάρχη της Περιφέρειας Αττικής 
Κυπριανίδου Ερμιόνη (Ερμίνα) του Πολυκάρπου την 
άσκηση αρμοδιοτήτων του Τμήματος Κοινωνικής Αλ¬ 
ληλεγγύης της Δ/νσης Κοινωνικής Μέριμνας (αρ. 58) 
με εξαίρεση: 

• τη χορήγηση άδειας ίδρυσης και λειτουργίας και 
εποπτεία Κέντρων Αποθεραπείας και Αποκατάστασης 
από φυσικά ή ΝΠΙΔ. (ΠΔ. 395/93 ΦΕΚ 166 Α'/28-9-1993 
κ,λπ.) και για όλες τις αντίστοιχες αρμοδιότητες των 
τμημάτων Κοινωνικής Αλληλεγγύης όλων των Περιφε¬ 
ρειακών Ενοτήτων η αρμοδιότητα αυτή με την παρούσα 
μεταβιβάζεται στην Αντιπεριφερειάρχη της Περιφέρειας 
Αττικής Θανοπούλου Αικατερίνη του Πάικου. 

• τη χορήγηση άδειας ίδρυσης και λειτουργίας ΚΔΑΠ 
και ΚΔΑΠ-ΜΕΑ 

• τη χορήγηση άδειας ίδρυσης και λειτουργίας, και 
εποπτεία Στεγών Υποστηριζόμενης Διαβίωσης ΑΜΕΑ με 
νοητική υστέρηση (απόφαση Π3β/Φ.ΓΕΝ /Γ.Π. οικ. 3394 
(ΦΕΚ 74 Β'/29-1-2007) και για όλες τις αντίστοιχες αρμο¬ 
διότητες των τμημάτων Κοινωνικής Αλληλεγγύης όλων 
των Περιφερειακών Ενοτήτων οι αρμοδιότητες αυτές με 
την παρούσα μεταβιβάζονται στην Περιφερειακή Σύμ¬ 
βουλο της Περιφέρειας Αττικής Τζαβαλιά Παρασκευή 
του Παναγιώτη. 

Γ. Μεταβιβάζουμε στους Αντιπεριφερειάρχες των Πε¬ 
ριφερειακών Ενοτήτων της Περιφέρειας Αττικής την 
αρμοδιότητα συγκρότησης των κλιμακίων ελέγχου των 
λαϊκών αγορών και υπαίθριου εμπορίου (πλανόδιου και 
στάσιμου) που δραστηριοποιούνται στα διοικητικά 
όρια των Περιφερειακών ενοτήτων τους (άρθρο 12 του 
Ν. 4038/2012, ΦΕΚ Α' 14). 

Η απόφαση αυτή ισχύει από τη δημοσίευσή της. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 27 Νοεμβρίου 2014 

Η Περιφερειάρχης 
ΕΙΡΗΝΗ ΔΟΥΡΟΥ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΙΜΗ ΠΩΛΗΣΗΣ ΦΥΛΛΩΝ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ 


Σε έντυπη μορφή: 

• Για τα Φ.Ε.Κ. από 1 έως 16 σελίδες σε 1 € προσαυξανόμενη κατά 0,20 € για κάθε επιπλέον οκτασέλιδο ή μέρος αυτού. 

• Για τα φωτοαντίγραφα Φ.Ε.Κ. σε 0,15 € ανά σελίδα. 

Σε υοοίΡΐί ΡνΡ/ΟΡ: 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α.Α.Π. 

110 € 

30 € 

- 

Ε.Β.Ι. 

100 € 

- 

- 

Α.Ε.Δ. 

5 € 

- 

- 

Δ.Δ.Σ. 

200 € 

- 

20 € 

Α.Ε.-Ε.Π.Ε. 

- 

- 

100 € 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α' 

150 € 

40 € 

15 € 

Β' 

300 € 

80 € 

30 € 

Γ' 

50 € 

- 

- 

Υ.Ο.Δ.Δ. 

50 € 

- 

- 

Δ' 

110 € 

30 € 

- 


• Η τιμή πώλησης μεμονωμένων Φ.Ε.Κ. σε μορφή σά-Γοηπ από εκείνα που διατίθενται σε ψηφιακή μορφή και μέχρι 100 σελίδες, σε 5 € 
προσαυξανόμενη κατά 1 € ανά 50 σελίδες. 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Τεύχος 

Έντυπη μορφή 

Α' 

225 € 

Β' 

320 € 

Γ' 

65 € 

Υ.Ο.Δ.Δ. 

65 € 


Τεύχος 

Έντυπη μορφή 

Δ' 

160 € 

Α.Α.Π. 

160 € 

Ε.Β.Ι. 

65 € 

Α.Ε.Δ. 

10 € 


Τεύχος 

Έντυπη μορφή 

Α.Ε.-Ε.Π.Ε. 

2.250 € 

Δ.Δ.Σ. 

225 € 

Α.Σ.Ε.Π. 

70 € 

Ο.Π.Κ. 

- 


• Το τεύχος Α.Σ.Ε.Π. (έντυπη μορφή) θα αποστέλλεται σε συνδρομητές ταχυδρομικά, με την επιβάρυνση των 70 €, ποσό το οποίο αφορά 
τα ταχυδρομικά έξοδα. 


• ΗκαταβολήγίνεταισεόλεςτιςΔημόσιεςΟικονομικέςΥπηρεσίες(Δ.Ο.Υ.).Τοπρωτότυποδιπλότυπο(έγγραφοαριθμ.πρωτ.9067/28.2.2005 
2η Υπηρεσία Επιτρόπου Ελεγκτικού Συνεδρίου) με φροντίδα των ενδιαφερομένων, πρέπει να αποστέλλεται ή να κατατίθεται 
στο Εθνικό Τυπογραφείο (Καποδιστρίου 34, Τ.Κ. 104 32 Αθήνα). 

• Σημειώνεται ότι φωτοαντίγραφα διπλοτύπων, ταχυδρομικές Επιταγές για την εξόφληση της συνδρομής, δεν γίνονται δεκτά 
και θα επιστρέφονται. 

• Οι οργανισμοί τοπικής αυτοδιοίκησης, τα νομικά πρόσωπα δημοσίου δικαίου, τα μέλη της'Ενωσης Ιδιοκτητών Ημερησίου Τύπου 
Αθηνών και Επαρχίας, οι τηλεοπτικοί και ραδιοφωνικοί σταθμοί, η Ε.Σ.Η.Ε.Α, τα τριτοβάθμια συνδικαλιστικά όργανα και οι τρι¬ 
τοβάθμιες επαγγελματικές ενώσεις δικαιούνται έκπτωσης πενήντα τοις εκατό (50%) επί της ετήσιας συνδρομής. 

• Το ποσό υπέρ ΤΑ.Π.Ε.Τ. (5% επί του ποσού συνδρομής), καταβάλλεται ολόκληρο (Κ.Α.Ε. 3512) και υπολογίζεται πριν την έκ¬ 
πτωση. 

• Στην Ταχυδρομική συνδρομή του τεύχους Α.Σ.Ε.Π. δεν γίνεται έκπτωση. 


Πληροφορίες για δημοσιεύματα που καταχωρίζονται στα Φ.Ε.Κ. στο τηλ.: 210 5279000. 
Φωτοαντίγραφα παλαιών Φ.Ε.Κ.: τηλ.: 210 8220885. 

Τα φύλλα όλων των τευχών της Εφημερίδας της Κυβερνήσεως διατίθενται δωρεάν σε ηλεκτρονική μορφή 
από την ιστοσελίδα του Εθνικού Τυπογραφείου (νννννν.βΐ. 91 ·) 


Ηλεκτρονική Διεύθυνση: ήίίρ://νννννν.βί.9Γ - β-π)3ΪΙ: ννβόπΐ35ΐβΓ.β1@βί.9Γ 


ΟΙ ΥΠΗΡΕΣΙΕΣ ΕΞΥΠΗΡΕΤΗΣΗΣ ΠΟΛΙΤΩΝ ΛΕΙΤΟΥΡΓΟΥΝ ΚΑΘΗΜΕΡΙΝΑ ΑΠΟ 08=00 ΜΕΧΡΙ 13=30 



ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΗΛ. 210 52 79 000 * ΤΑΧ 210 52 21 004 













































































